Document ID: 32008R1175

UREDBA KOMISIJE (ES) št. 1175/2008
z dne 27. novembra 2008
o spremembi in popravku Uredbe (ES) št. 1974/2006 o podrobnih pravilih glede uporabe Uredbe Sveta (ES) št. 1698/2005 o podpori za razvoj podeželja iz Evropskega kmetijskega sklada za razvoj podeželja (EKSRP)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1698/2005 z dne 20. septembra 2005 o podpori za razvoj podeželja iz Evropskega kmetijskega sklada za razvoj podeželja (EKSRP) (1) in zlasti člena 91 Uredbe,
ob upoštevanju naslednjega:
(1)
Uredba (ES) št. 1698/2005 je vzpostavila enoten pravni okvir podpore za razvoj podeželja iz EKSRP po vsej Skupnosti. Uredba Komisije (ES) št. 1974/2006 (2) je dopolnila ta okvir tako, da je uvedla podrobna izvedbena pravila.
(2)
Člen 57(2) Uredbe (ES) št. 1974/2006 vsebuje podrobnosti o izvajanju člena 88 Uredbe (ES) št. 1698/2005 glede pravil uporabe za državno pomoč v primeru finančnih prispevkov, ki jih zagotavljajo države članice kot dopolnilo podpore Skupnosti, in člena 89 Uredbe (ES) št. 1698/2005 glede dodatnega nacionalnega financiranja zunaj področja uporabe člena 36 Pogodbe. V ta člen je primerno vključiti nekatere ukrepe, povezane z gozdarstvom. Poleg tega bi bilo treba ustrezno spremeniti točko 9.B Priloge II k Uredbi (ES) št. 1974/2006.
(3)
Člen 63(8) Uredbe (ES) št. 1974/2006 določa podrobnosti o izmenjavi podatkov med Komisijo in državami članicami v primerih višje sile ali izjemnih okoliščin in zlasti pri okvarah sistema ali odsotnosti trajne povezave. Da bi v celoti izkoristili razpoložljiva tehnična orodja, je koristno dovoliti predložitev dokumentov tudi z drugimi primernimi elektronskimi sredstvi, poleg predložitve v tiskani obliki.
(4)
Priloga V k Uredbi (ES) št. 1974/2006 določa stopnje pretvorbe živali v glave velike rejne živali (GVŽ), navedene v členu 27(13) Uredbe (ES) št. 1974/2006. Pri stopnji pretvorbe za „drugo perutnino“ je prišlo do tipkarske napake. Da bi bile upoštevane posebnosti posameznih vrst perutnine, bi moralo biti mogoče povečati navedeno stopnjo pretvorbe. Prilogo V je zato treba prilagoditi.
(5)
V skladu s členom 44a Uredbe Sveta (ES) št. 1290/2005 z dne 21. junija 2005 o financiranju skupne kmetijske politike (3) države članice zagotovijo naknadno letno objavo imen upravičencev Evropskega kmetijskega jamstvenega sklada (EKJS) in Evropskega kmetijskega sklada za razvoj podeželja (EKSRP) ter zneskov, ki jih upravičenec prejme iz vsakega od teh skladov. Uredba Komisije (ES) št. 259/2008 z dne 18. marca 2008 o podrobnih pravilih za uporabo Uredbe Sveta (ES) št. 1290/2005 glede objavljanja informacij o upravičencih do sredstev iz Evropskega kmetijskega jamstvenega sklada (EKJS) in Evropskega kmetijskega sklada za razvoj podeželja (EKSRP) (4) določa pravila glede vsebine, oblike in datuma objave informacij o upravičencih. Drugi pododstavek točke 2.1 Priloge VI k Uredbi (ES) št. 1974/2006 določa nekatere obveznosti organa za upravljanje glede objavljanja informacij o upravičencih, ki prejemajo pomoč iz programov za razvoj podeželja. Da bi se izognili podvajanju določb o istih vsebinah, je primerno črtati drugi pododstavek točke 2.1 v Prilogi VI k Uredbi (ES) št. 1974/2006.
(6)
Uredbo (ES) št. 1974/2006 je zato treba ustrezno spremeniti.
(7)
Ukrepi, predvideni s to uredbo, so v skladu z mnenjem Odbora za razvoj podeželja -
SPREJELA NASLEDNJO UREDBO:
Člen 1
Uredba (ES) št. 1974/2006 se spremeni:
1.
Člen 57(2) se nadomesti z naslednjim:
„2. Programi za razvoj podeželja lahko vključujejo državno pomoč, namenjeno zagotavljanju finančnih prispevkov ki jih zagotavljajo države članice kot dopolnilo podpore Skupnosti, v skladu s členom 88 Uredbe (ES) št. 1698/2005, v korist ukrepov na podlagi členov 25, 43 do 49 in 52 navedene uredbe ter aktivnosti v okviru ukrepov na podlagi členov 21, 24, 28, 29 in 30 navedene uredbe ali dodatnega nacionalnega financiranja v skladu s členom 89 navedene uredbe v korist ukrepov na podlagi členov 25, 27, 43 do 49 in 52 navedene uredbe ter aktivnosti v okviru ukrepov na podlagi členov 21, 24, 28, 29 in 30 navedene uredbe, zunaj področja uporabe člena 36 Pogodbe, samo v primeru, da je državna pomoč določena v skladu s točko 9.B Priloge II k tej uredbi.“
2.
V členu 63 se odstavek 8 nadomesti z naslednjim:
„8. V primerih višje sile ali izrednih razmer in zlasti pri okvarah sistema ali odsotnosti trajne povezave lahko država članica predloži Komisiji dokumente v tiskani obliki ali z drugimi ustreznimi elektronskimi sredstvi. Takšna predložitev zahteva vnaprejšnji in uradni pristanek Komisije.
Ko je višje sile ali izrednih okoliščin, ki preprečujejo uporabo sistema, konec, država članica vnese v sistem zadevne dokumente. V tem primeru kot datum pošiljanja velja datum, ko so bili dokumenti predloženi v tiskani obliki.“
3.
Priloge II, V in VI se spremenijo v skladu s Prilogo k tej uredbi.
Člen 2
Ta uredba začne veljati sedmi dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 27. novembra 2008

Labels: 4
19
10
6
15